[image: image1.jpg]


Mérleg
          Jelmondata: Én egyensúlyban tartom!

Az ember befejezte az éves munkálkodást a természetben. Leül és nyugalommal figyeli a naplementét. Derű, belső béke, elégedettség.

Felbecsül és egyensúlyoz környezetében, mert érdeklődő. A legnagyobb baja, ha nincs társa, de ha van a békétlenségtől, problémáktól szenved.

Történet

Egy Mérleg jegyű ember kimegy a tengerpartra. Leül a parton, és arra a vonalra koncentrál, ahol az ég és a tenger találkozik egymással. Rá kell döbbennie, hogy Isten nem olyan, mint az ég, nem olyan, mint a tenger, hanem ahhoz a vonalhoz hasonlít, ahol az ég és a tenger eggyé válik.  Alapvető vágya, hogy egy szép világot találjon itt, ahol pedig a világot nem találja szépnek, ott megteremti.

A vitorlázó repülő szimbóluma a Mérleg. Hagyja, hogy a légáramlatok hordozzák, ezeken egyensúlyoz, s közben semmi energiát nem használ. Levegős jegyek az Ikrek, Mérleg, Vízöntő. 

Ellenpólusa a Kos. (Ekkor, tavasszal születik az év, mint ahogy korán reggel születik a Nap.) A Mérleg idején kezdődik az év sötét fele, ez a Naplemente.

Testi megfelelője a vese, bőr. Feladata, hogy megtisztítson, méregtelenítsen, így megszépítse a világot. Ezen szervekben nyilvánul meg a Mérleg leginkább akkor is, ha nem érzi jól magát. 

Derűs, oldott, jó kedélyű, bölcs, barátságos. 
A Dalai Láma aszcendense Mérleg. Egyszer megkérdezték tőle, mi a lényege a vallásának: 
- Barátságosság, - felelte. 
Az esztétikum és a szépség a világképe, arra vágyik, hogy mindenki azt lássa rajta, hogy ő a világon a legszebb, legjobb, egyszerűen tökéletes. Nincs igazi arca, apró arcokból áll, nem is fontos ez számára. Halk ember, mégis ugyan az az erő van benne, mint a Kosban. Racionális érvelő, mágikus hatásával eléri, hogy nézzék és hallgassák. A levegős jegyek (Ikrek, Mérleg, Vízöntő) kapcsolatai alapján különböznek. Az Ikrek számára a kapcsolat a lényeges, a minősége nem számít, a Mérleg számára az a fontos, hogy legyen mellette valaki, aki hozzá tartozik, a Vízöntő számára a kapcsolatban a legfontosabb összetartó erő a barátság.

A sors mindig a legérzékenyebb pontunkon próbál ki bennünket: a Rák az otthonával nincs jó viszonyban, a Mérleg a társával, az Oroszlán a hatalmat nem kapja meg, a Szűz mindig rendetlennek tartja magát és környezetét. 

Mérleg a mindennapokban

Társaslény, aki a MI tudatban él. Ez az adottság sokszor függővé is teheti, hiszen aki ilyen erősen a MI felé orientálódik, nem tud mit kezdeni az ÉN-nel. A Mérlegnek és Az Ikreknek nem az a feladata, hogy döntsön, hanem, hogy szintézist hozzon létre, újra összeillessze, ami eltörött. Jóformán soha nem a valós énképet mutatja a külvilág felé, hanem amit készít. Féktelenül hiú, s ezt hihetetlen erővel nyomja ki. Produkció központú: mintha mindig színpadon állna. Foglalkozása általában a tömegkommunikáció, média, színészet felé irányul, rendkívül népszerű.  Arisztokratikus, finom elegancia jellemzi. Tetszeni akar, állandóan kifelé figyel, magába soha, kíméletlen erő van benne, csak nem olyan szembetűnő, mint a Kosban. A Mérleg attitűd a látszat, a kapcsolataiból építi föl a személyiségét. Gyakran nem vállalja fel magát, keresi azokat az előnyös kapcsolatokat, akik a Mérleg jegyet segíteni tudják.

A Mérleg, mint főnök

Főnöknek való, élre törő, céltudatos, ügyes. Beosztottjaival a békére törekszik. Mint beosztott, befolyásolható, könnyen kibillen az egyensúlyából. 

A Mérleg házassága

A legfontosabb kapcsolat számára a másik ember, a kapcsolat. A konfliktust nem bírja, béke harmónia, vidámság kell számára. Hangos, zsúfolt helyet nem szereti, a zaj, veszekedés is felborítja egyensúlyát. Többször köt házasságot és mindjárt elválik, ha megszűnik a vonzerő a számára. Mégis, egyetlen jegynek sem olyan fontos a házasság, mint a Mérlegnek.

A Mérleg, mint szerető

Kapcsolat nélkül olyan, mint a hal víz nélkül, de nem a leghűségesebb. Nagyon fontos számára az erotikus érintés. Ha az érintés általi kapcsolat nagyon kellemetlen, maga a bőr is reagálhat allergiával. Veleszületett tulajdonsága, hogy mindig mosolyog, ezért könnyen el tud csábítani bárkit. Ha beleszeret valakibe, azonnal elbizonytalanodik, nem tud mit kezdeni vele. Azt sem tudja eldönteni, döntsön-e az ügyben. A döntésképtelensége miatt inkább csak sodródik, ezért ígéreteit sem kell túl komolyan venni.

A Mérleg, mint szülő

Hosszú, bonyolult körmondatokban beszél, rábeszélő képessége jó. Alapvető, hogy a gyereke szép legyen, szépen öltözzön. Végtelen türelmű, de nem imádja a gyermekét. A tanár kedvéért mindent megtesz, nehogy a gyerekén álljon bosszút. A sérelmek ellenére is mosolyog. 

A Mérleg, mint gyerek

A lusta jegyek egyike, nem tesz erőfeszítéseket, nem szeret tanulni, emiatt sok konfliktus éri az iskolában. Nem akar harcolni, békére vágyik. A könnyebb dolgokat szereti, humoros, játékos esztétikai érzéke kiváló. Könnyelmű, költekező. Nagyobb őszinteségre kell nevelni. Rendetlen, döntésképtelen. A másik nem iránt korán kezd érdeklődni. Hajlamos a kicsapongásra. Az eseményeket kiszínezi:

-    ( Zsófi, miért késtél el az óráról? 

· Azért, mert a villám belecsapott a házunkba! 

· Nem hiszem, - mondja a tanár. 

· Akkor mesélek mást!...)

Feladat a Mérleg számára

Személyes és kollektív szinten egyensúlyt kell keresnie. Békítés, kapcsolatteremtés az ellentétek között. Meg kell tanulnia nemet mondani.

A Mérleg foglalkozásai

Minden olyan foglalkozás, amelyhez szellemi mozgékonyság, páratlan ítélethozatal, ahol szükség van a fair viselkedésre, diplomatikus ügyességre. Bíró, ügyész, ügyvéd belső építész, rendező, maszkkészítő, parkok tervezője, növénynemesítő, fodrász, iparművész. Tanácsadóként házassági tanácsadó, missziós, diplomata, kávéház-tulajdonos.

Hold a Mérlegben

Könnyed, nehézségek kerülésére hajló alkata van. Azzal a vággyal születik meg, hogy a körülötte lévő világ szép legyen. Mivel első környezete az édesanyja, szépnek kell lennie. A belső szépség is lényeges a számára. Tehetséges az emberi kapcsolatok kialakításában. Az ő világában mindenki szereti egymást, nincs háború, veszekedés. Irtózik a mértéktelenségtől, túlzásoktól, ízléstelenségtől. Társas beállítottságú, ám érzelmileg nem kitartó. Kulcsszava nem az egyensúly, hanem az egyensúly keresése. Nehezen tudja szavakba önteni gondolatait, érzéseit, de ha ez már kényelmetlen a számára, racionálisan képes ezt megtenni, kompromisszumra kész. Nem fér bele a világába a válás, a veszekedés. Többször vállalja az anya szerepet, de hamar elengedik gyermekeiket. Kedvesnek, aranyosnak, barátságosnak kell lennie, ha túl akarja élni a dolgokat. Kényszerűségből már korán alkalmazkodó magatartást vesz fel, ami később túlzott kompromisszum készséghez vezet. 

Mérleg aszcendens

Nyitott típus, harmóniára, békére, kiegyensúlyozottságra, tartós emberi kapcsolatokra törekszik. Legfontosabb a környezet harmóniája, nem bírja a veszekedést, egy békebíró szerepét tölti be. Szívesen szervez kis dolgokat (lakberendezés, bevásárlás, ruhatervezés), rendkívül társcentrikus, nehezen létezik partner nélkül. Ritkán talál igazi társra, sok csalódás éri az életben. Túl érzékeny, mégis hűvös és józan, értelmi síkon keresi a kapcsolódási lehetőségeket.

Érzékeny testrésze: minden, ami deréktájon van

Megjelenése: szép, arányos alkat, mosolygós bájos arc

Kedvenc színe: kék, szürkéskék

Szerencse napja: péntek
Erőssége: megbízhatóság, jóindulat, érzékenység
Gyengéje: udvariatlanság, felületesség, szélsőségesség

Hobbija, sportjai: Divat, dekoráció, festés, jégtánc, tánc, balett, vívás, gimnasztika

Stressz oldás: zene-, szín-, művészetterápia, önérvényesítési tréning, párkapcsolati terápia, aerobic, tánc, thai-chi, jóga

Fejlődési szintjei

Felsőszínt – Egyház atyja

Viszonzás nélküli szeretet, önmaga felvállalása

Középső szint – Művész

Tudattalan kifejeződése az anyagban

Alsószint – Feltűnni vágyás

Prostitúció, kihívó öltözet figyelemfelkeltés miatt 

„Nem tudok szépség nélkül élni.”
(Albert Camus)

 „Egyedül lenni nem olyan jó, mint ketten lenni és összetartani” –mondta Micimackó.
(Alan Alexander Milne)

„A szerelem az élet szakácsnője, ő teszi igazán finommá, de gyakran el is sózza.” (Közmondás) 

Mérleg

Szereti a szépet, a bókot, a virágot.

Nem teszi másokkal azt, ami neki rossz.

Fontos számára, hogy a másik jól érezze magát,

Csak így talál egyensúlyt, harmóniát.

Segítőkész. Fontos életében a békesség.

A békéért enged, a vitától szenved.

Utálja a konfliktusokat, a hangos, durva dolgokat.

A béke, a nyugalom érdekében

Kerüli az útjába kerülő akadályokat.

Erős benne az igazságérzet.

Együttérző, kedves és nagylelkű.

Pénz dolgában nagyvonalú. 
Ötletes, megbízható, ragaszkodó.

Szereti a társaságot, a jó partnert, a párkapcsolatot.

Nem bírja a magányt,

Fontos számára a pompa és a tánc.

Legfontosabb érzése a szerelem. Romantikus.

Sok közöttük a depressziós.

Sokat kell küzdeni, mert nem tud nemet mondani.

Nehezen tud dönteni, a végtelenségig tud tűrni.

Szeret otthonában és a munkahelyén

Nyugodt környezetet teremteni.

A szigort és a következetességet nem ismeri,

A fizikai munkát nem szereti.

Személyiségét könnyedség és báj gazdagítja.

A mérleg férfire mondják, hogy Adonisz,

A nőre, hogy csinos és szép.

Gyengéd, meleget sugárzó,

Üzleti érzéke jó.

A mérleg jegyű ember jó szülő, de gyakran parancsolgató.

Jelmondat: „Te vagy”

A Te a legfontosabb.

Jellemző rá a hiúság,

Az álmodozásra, könnyelműségre való hajlamosság.

Ért ahhoz, hogy másokkal megkedveltesse magát.

Kivívja az emberek szimpátiáját.

Egy lépéssel megelőzi korát.

(Kovácsné Tóth Klára)

